EFF nog voor stilstand met R150 000 gelooiEen van die plakkate wat deur die metro teen R514 elk verwyder is. (Foto: Facebook) Die EFF het nog nie eers begin betoog nie en het al klaar ’n stewige rekening van die Stad Kaapstad ontvang in aanloop tot sy nasionale stilstand. Die metro het die EFF met R154 200 beboet nadat 300 opgeplakte plakkate, wat die nasionale stilstand bemark, reg oor die Moederstad teen R514 elk verwyder moes word. Die metro sê die Verordening op Buitelugreklame en -tekens verbied duidelik die onwettige vertoon van sulke plakkate. “Hierdie koste sal sonder benadeling op die EFF se faktuur gevoeg word, tesame met enige ander bykomende dienste wat nodig kan wees as gevolg van hul voorgestelde nasionale stilstand of vir enige skade wat aan infrastruktuur of eiendom aangerig word,” sê JP Smith, Kaapstad se burgemeesterskomiteelid vir veiligheid. Volgens Smith is honderde buitebande, wat vermoedelik op strategiese plekke in Grassy Park, Lotus River en Strandfontein geplaas is ter voorbereiding op die nasionale stilstand, ook deur die metro verwyder. “Dankie vir die skenking. Ons het hierdie bande geskut en sal dit aan ’n verdienstelike saak skenk.” Die Stad Kaapstad verwyder buitebande wat glo reeds uitgepak is vir die nasionale stilstand. (Foto: Facebook) Die Stad Kaapstad verwyder buitebande wat glo reeds uitgepak is vir die nasionale stilstand. (Foto: Facebook) Die Stad Kaapstad verwyder buitebande wat glo reeds uitgepak is vir die nasionale stilstand. (Foto: Facebook)